Nama ini merupakan nama orang dalam bahasa Cina; nama keluarganya ialah *Lim*.

**Douglas Lim** (lahir 11 Oktober 1977) ialah seorang pelakon, pelawak dan pengacara Malaysia. Beliau terkenal dengan penglibatannya dalam televisyen, teater dan filem tempatan, dan juga berpengalaman sebagai seorang emcee.

Kehidupan awal
--------------

Lim dilahirkan pada 11 Oktober 1977 di Kuala Lumpur. Beliau mendapat pendidikan menengah di Victoria Institution, Kuala Lumpur dan seterusnya melanjutkan pengajian di Universiti Gereja Kristian Canterbury.

Kerjaya
-------

Semasa dua tahun pengajian matrikulasinya, beliau muncul dalam sitkom *Kopitiam* dan memutuskan untuk menjadi pelakon kerana percaya ia menjadi pilihan terbaik. Selain itu, beliau turut menyanyikan lagu tema sitkom ini, "Empty Decorations" bersama Chelsia Ng. Tidak lama kemudian wajah beliau muncul dalam siri yang sama sebagai watak pemilik kedai gunting bernama Steven. Persembahannya dalam *Kopitiam* melayakkan Douglas menerima pencalonan bagi kategori Pelakon Lelaki Terbaik (Komedi) di Anugerah Televisyen Asia.

Selain itu, Lim juga menjadi salah seorang daripada barisan pelakon utama komedi Cina tempatan *Homecoming* yang disiarkan di Astro Wah Lai Toi. Beliau juga telah menjayakan beberapa iklan TV termasuk Petronas, TM, Nestle, Sime Darby, Maybank, HSBC dan UEM. Selain sebagai pelawak berdiri, khidmat beliau sebagai emcee juga diperlukan oleh beberapa syarikat yang dilihat sebagai sepadu bagi kejayaan acara mereka.

Beliau berlakon dalam filem sejarah *1957: Hati Malaya* arahan Shuhaimi Baba yang mana Lim memegang watak sebagai Ahli MCA. Pada 15 Januari 2008, Lim menerbitkan dan mengacarakan rancangan *Malaysiantalents.com* untuk siaran di portal web gua.com.my.

Pada tahun 2009, Lim menubuhkan Persatuan Pelawak Cina Malaysia, salah satu cabang pelawak berdiri paling berjaya di Malaysia. Selain kerjaya lakonan dan pengacaraan, Lim juga ialah seorang penggiat teater; pada Mac 2011, beliau menjayakan teater muzikal *Lat Kampung Boy: Sebuah Muzikal* yang dipentaskan di Istana Budaya pada 16 Mac hingga 3 April 2011; memegang watak sebagai Frankie, rakan karib zaman muda kartunis Lat. Ia turut dibintangi oleh Awie, Jalil Hamid, Rahim Razali dan Atilia Haron.

Beliau juga menyumbangkan suaranya untuk filem animasi *Bola Kampung The Movie* terbitan Animasia Studio, adaptasi dari siri animasi *Bola Kampung*. Pelakon lain yang turut menyumbangkan suara mereka ialah Afdlin Shauki, Aznil Nawawi, Aizat Amdan, Deanna Yusoff dan Marsha Milan Londoh.

Dari 6 hingga 18 November 2013, Lim menjadi sebahagian dari barisan pelakon pementasan teater penghargaan khas untuk legenda bola sepak negara, Mokhtar Dahari, *Supermokh Sebuah Muzikal* yang dipentaskan di Istana Budaya.

Dua tahun kemudian, Lim berkongsi pentas bersama Afdlin Shauki, kumpulan Bocey dan Harith Iskander dalam pementasan *Lawak Ke Der* yang dipentaskan di Panggung Sari, Istana Budaya. Lim memegang watak sebagai Jackie dalam filem *Soulmate Hingga Jannah* arahan Abdul Razak Mohaideen yang ditayangkan pada 16 Februari 2017.

Douglas menjadi salah seorang dari pelakon yang terlibat dalam sitkom *Spanar Jaya X* yang bersiaran di TV3 dari Februari hingga April 2019. Diarahkan oleh Ahmad Idham (pelakon asal *Spanar Jaya*), sitkom ini turut dibintangi oleh Ben Amir, Uqasha Senrose dan Sangeeta Krishnasamy.

Douglas merupakan salah seorang dari pelakon yang menjayakan kesinambungan bagi pementasan teater *Ola Bola The Musical* yang dipentaskan pada 18 Februari hingga 3 Mac 2019 di Istana Budaya. Pelakon yang terlibat termasuk Luqman Hafidz, Iedil Putra, Hafeez Mikail, Tony Eusoff dan Nabila Huda.

Beliau ialah salah seorang daripada barisan pelakon yang menjayakan *Kopitiam: Double Shot*, yang bersiaran di Viu pada 28 November 2019. Ia merupakan versi terbaru dari sitkom *Kopitiam*.

Pada tahun 2021, Lim berlakon dalam dua filem, iaitu *Arwah Pak Mat, Lif & AJK* sebagai Ah Chai dan *Chomel* sebagai John serta telefilem *Dolla Watch Me Glow* sebagai Yuan.

Kehidupan peribadi
------------------

Lim berkahwin dengan Natasha Fernz pada 12 Mei 2007.

Filemografi
-----------

### Filem

| Tahun | Tajuk | Peranan | Catatan |
| --- | --- | --- | --- |
| 2002 | *Day After Tomorrow* |  |  |
| 2007 | *1957: Hati Malaya* | Ang Lee / Ahli MCA |  |
| 2008 | *Los dan Faun* | Madre'D |  |
| 2009 | *My Spy* | Taiko |  |
| 2013 | *Bola Kampung The Movie* | Szeto | Suara |
| *Lemak Kampung Santan* | Abeng |  |
| *Tanda Putera* | Leslie Cheah | Penampilan khas |
| 2017 | *Soulmate Hingga Jannah* | Jackie |  |
| 2018 | *Badang* | Ketua Geng Kamzin |  |
| 2021 | *Arwah Pak Mat, Lif & AJK* | Ah Chai |  |
| *Chomel* | John |  |
| *Rumah Madu Ku Berhantu* | Mr. Wong |  |
| 2023 | *Polis EVO 3* | Inspektor Dell |  |
| 2024 | *The Experts* | Ah Teck | Pos produksi |
| *Harimau Malaya: The Untold Story* | Lionel | Pos produksi |
|

### Teater

| Tahun | Tajuk |
| --- | --- |
| 2011 | *Lat Kampung Boy Sebuah Muzikal* |
| 2012 | *Lawak Ke Der?* |
| 2013 | *Cuci The Musical* |
| *Broken Bridges* |
| *Supermokh Sebuah Muzikal* |
| 2018 | *Ola Bola The Musical* |
| 2019 | *Ola Bola The Musical: Restaging* |
|

### Telefilem

| Tahun | Tajuk | Peranan | Saluran TV |
| --- | --- | --- | --- |
| 2017 | *Lari Hantu Lari* | Dirinya sendiri | Astro Citra |
| 2021 | *Dolla Watch Me Glow* | Yuan |
|

### Televisyen

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 1997-2003 | *Kopitiam* | Steven | ntv7 |  |
| 2002 | *Each Other* |  | TV3 |  |
| 2003 | *Homecoming* |  | Astro Wah Lai Toi |  |
| 2004 | *Living with Lydia* |  | MediaCorp Saluran 5 |  |
| 2007 | *Let’s Breakfast 2* |  | TV2 |  |
| 2008 | *Malaysiantalents.com* |  | Gua.com.my |  |
| 2012 | *SME: Small Mission Enterprise* |  | ntv7 | Juga sebagai pengarah dan penulis |
| 2016 | *Komediri* |  | Astro Warna |  |
| 2017 | *Gegar Lawak* |  |  |
| *10 Things You Didn't Know About Malaysians* |  | History |  |
| 2018 | *Arena Panggang* |  | Astro Warna |  |
| 2019 | *Spanar Jaya X* | Henley | TV3 |  |
| *Kopitiam: Double Shot* | Steven | Viu | Sebagai penulis |
| 2021 | *Budak Intern* | Billy | TV9 |  |
| *Dukun Diva* |  | Astro Citra |  |
| 2022 | *One Cent Thief* | Inspektor Lim | Astro Ria |  |
| 2023 | *Mega Spontan* | Mentor | Astro Warna |  |
| *From KL to PL* | Pengacara | Astro Ria |  |
|

Radiografi
----------

### Radio

| Tahun | Tajuk | Stesen |
| --- | --- | --- |
| 2021–2022 | *Rancangan Douglas Lim & Juanita in the Morning* | Fly FM |
|

Diskografi
----------

Single| Tahun | Tajuk lagu | Penyanyi |
| --- | --- | --- |
| 2022 | "ADUH" | SonaOne |
|

Anugerah dan pencalonan
-----------------------

| Tahun | Anugerah | Kategori | Keputusan |
| --- | --- | --- | --- |
| 2023 | Anugerah Bintang Popular Berita Harian ke-35 | Video Viral Popular | Tercalon |
|

Rujukan
-------

1. ↑  Liz Lee (24 Oktober 2013). "Up Close & Personal with Douglas Lim". *The Star Online*. Dicapai pada 10 Mac 2012.
2. ↑  Nor Khalilah Gusti Hassa (24 Oktober 2015). "Aura lawak Douglas Lim". *Sinar Harian*. Dicapai pada 14 Mei 2015.
3. ↑  Venner-Pack, Natasha (2 Julai 2015). "Kopitiam, where everybody knows your name". *Star2.com*. Dicapai pada 15 April 2017.
4. ↑  Li Eee Kee (15 Januari 2008). "Behind the Scenes into Malaysiantalents.com". gua.com.my.[*pautan mati kekal*]
5. ↑  Feride Hikmet Atak (14 Januari 2011). "Teater Muzikal Lat Kampung Boy Di Istana Budaya Mac Ini". mSTAR Online. Dicapai pada 28 Julai 2011.
6. ↑  "Suara Latar Selebriti Hidupkan 'Bola Kampung The Movie'". Perak Today. 7 Mac 2013. Dicapai pada 28 Julai 2013.
7. ↑  Michael Chiang (3 November 2013). Rhythm of the game in ‘SuperMokh’ Diarkibkan 2019-02-24 di Wayback Machine Star2. Diperoleh pada 24 Februari 2014.
8. ↑  Muhammad Adnan (17 April 2015). "Pertaruhan Pelawak Baharu di 'Lawak Ke Der 2015' Menjadi". mStar Online. Dicapai pada 28 Julai 2016.
9. ↑  Tahir Alhamzah (21 Februari 2017). "Douglas Lim back on the big screen". New Straits Times. Diarkibkan daripada yang asal pada 2018-07-28. Dicapai pada 28 Julai 2018.
10. ↑  "Douglas Lim mahu ulang fenomena Spanar Jaya". XTRA. 30 Januari 2019. Dicapai pada 1 Mei 2019.
11. ↑  Dennis Chua (26 Januari 2019). "#Showbiz: Ola Bola The Musical returns with new cast members". *New Straits Times*. Dicapai pada 26 Januari 2019.
12. ↑  Aref Omar (22 November 2019). "#Showbiz: Douglas Lim not in demand?". *New Straits Times*. Dicapai pada 19 Januari 2020.
13. ↑  Syafil Syazwan Jefri (21 November 2019). "Bukan eksklusif, tapi tak laku - Douglas Lim". *Harian Metro*. Dicapai pada 19 Januari 2020.
14. ↑  Grant Corban (13 March 2020). "DOUGLAS LIM AND VALERIE'S WEDDING". *grantcorban.com*. Dicapai pada 3 May 2020.
15. ↑  Kelly Tey (27 January 2017). "Calming garb for nervous pooches". *The Star Online*. Dicapai pada 3 May 2020.

Pautan luar
-----------

* Laman web rasmi
* Douglas Lim di Pangkalan Data Filem Internet (IMDb)
* Douglas Lim di Twitter
* Douglas Lim di Instagram
* Saluran Douglas Lim di YouTube